Dié 53-jarige popsanger oor wie min mense nie ’n opinie het nie, het vroeër die week die sluier gelig oor waaroor sy roman, Die onaantasbares (Zebra), gaan.
In ’n wegbeweeg van sy vroeëre, meestal meer historiese fiksie, waag Hofmeyr dit vanjaar met ’n soort whodunnit.
“Maak nie saak hoeveel ek skryf nie . . . as ek nou klaar moeg geskryf is, kom ek agter uiteindelik skryf ek ’n novelle,” het Hofmeyr gesê.
Dié jongste boek is skaars 200 bladsye en as jy deurdruk, gaan jy hom in ’n sitting of twee kan deurdraf.